દરવાજો ખુલ્લો જ હતો. દીકરો ઘરમાં આવ્યો એટલે એની આંખોમાં પ્રશ્નાર્થ દેખાયો કે બાપુ હજુ સુધી કેમ જાગે છે? મેં ઊભા થઈને એને મારા ગળે વળગાડી દીધો. ને એને ગિફ્ટ આપીને કહ્યું, “મેં એવું માની લીધું કે તું બહુ મોટો થઈ ગયો છે. પણ એ ભૂલી ગયો કે તું ગમે તેટલો મોટો થાય પણ મારો દીકરો થોડો મટી જવાનો છે? આપણા બંનેના સંબંધમાં ક્યાંક હું વધુ આગળ ચાલી નીકળ્યો એમાં આપણો સાથ ક્યારે છૂટી ગયો એની મને ખબર જ ન રહી.”